জেনি কিম (, জন্ম - ১৬ জানুয়ারি, ১৯৯৬), যিনি জেনি নামে বেশি পরিচিত, হচ্ছেন একজন দক্ষিণ কোরিয়ান গায়িকা এবং র‍্যাপার। তিনি দক্ষিণ কোরিয়ার প্রখ্যাত গার্লগ্রুপ ব্ল্যাকপিঙ্ক এর একজন সঙ্গীতশিল্পী। ২০১৬ সালে তিনি ব্ল্যাকপিঙ্ক এ যোগদান করেন। ২০১৮ সালের নভেম্বরে, জেনি একক শিল্পী হিসেবে তার একক সংগীত "সোলো" দিয়ে আত্মপ্রকাশ করেন।
কর্মজীবন
২০১৬-২০১৭: ব্ল্যাকপিঙ্ক এর সাথে আত্নপ্রকাশ
টুএনইওয়ান (2NE1) এর আত্মপ্রকাশের সাত বছর পর, ১ জুন, ২০১৬ -এ, ওয়াইজি এন্টারটেইনমেন্ট তাদের নতুন মেয়ে গ্রুপের সদস্য হিসেবে জেনি কে প্রকাশ করে। ০৮ আগস্ট, ২০১৬ সালে, তিনি বালিকা সঙ্গীত দল ব্ল্যাকপিংকের সদস্য হিসেবে আত্মপ্রকাশ করেন তাদের একক অ্যালবাম স্কয়ার ওয়ানের ডাবল এ-সাইড সিঙ্গেলস, "বুম্বায়াহ" (붐바 야) এবং "হুইসল" (휘파람) এর সাথে।
কিম ভি লাইভের মাধ্যমে একজন প্রশিক্ষণার্থী হিসেবে তার ছয় বছরের অভিজ্ঞতা স্মরণ করে বলেন, প্রতি মাসে একটি গ্রুপ, নাচ এবং একক গান পরিবেশন করতে হয় যেখানে কোম্পানির সিইও, প্রযোজক এবং শিল্পীরা তাদের প্রশিক্ষণের অগ্রগতি দেখবে এবং মূল্যায়ন করবে। তিনি আরও ব্যাখ্যা করেছিলেন যে পোশাক এবং গান প্রস্তুত করা থেকে সঙ্গী তৈরি করা এবং কোরিওগ্রাফি অনুশীলন করা থেকে প্রতি মাসে অনেক কিছু করতে হয়।
২০১৮-বর্তমান: ক্রমবর্ধমান জনপ্রিয়তা এবং একক অভিষেক
জেনি ২০১৮ সালের জুলাই মাসে রানিং ম্যানে ব্ল্যাকপিঙ্ক সদস্য জিসুর সাথে উপস্থিত হয়েছিল। লি কোয়াং-সু এর সাথে একটি হরর রুমের মধ্য দিয়ে যাওয়ার পর তার কান্নার একটি ভিডিও দক্ষিণ কোরিয়ার মধ্যে ভাইরাল হয়ে, একটি পোর্টাল সাইটে এক মিলিয়নেরও বেশি ভিউ পায়, এবং আরও পোর্টাল সাইট, ভিওডি এবং সামাজিক মিডিয়া জুড়ে মোট তিন মিলিয়নেরও বেশি ভিউ পায়। রানিং ম্যান কর্তৃক আবিষ্কৃত ২০১৮ সালের অন্যতম সেরা বৈচিত্র্যময় তারকা হিসেবে তিনি নির্বাচিত হন।
১ অক্টোবর, জেনিকে এসবিএস -এর নতুন বৈচিত্র্য শো, ভিলেজ সারভাইভাল, দ্য এইট -এর কাস্ট সদস্য হিসেবে যোগদান নিশ্চিত করা হয়। ২০১৮ সালের অক্টোবরের মাঝামাঝি সময়ে, জেনির একক অভিষেকের ঘোষণা দেওয়া হয়েছিল। ধারাবাহিক প্রচারমূলক টিজারের পর, এটি প্রকাশ করা হয়েছিল যে তিনি একই নামের প্রধান একক সহ "সোলো" নামে একটি একক অ্যালবাম প্রকাশ করবেন। ২০১৮ সালের নভেম্বরে, জেনি একক শিল্পী হিসেবে তার একক সংগীত "সোলো" দিয়ে আত্মপ্রকাশ করেন।
ডিস্কোগ্রাফী
একক অ্যালবাম
সোলো (২০১৮)
চলচ্চিত্রের তালিকা
টেলিভিশনের অনুষ্ঠানসমূহ
ওয়েব অনুষ্ঠানসমূহ
সঙ্গীত ভিডিও
তথ্যসূত্র
কে-পপ সঙ্গীতশিল্পী
জীবিত ব্যক্তি
১৯৯৬-এ জন্ম
সিউলের মডেল
সিউলের সঙ্গীতশিল্পী
দক্ষিণ কোরীয় পপ গায়িকা
দক্ষিণ কোরীয় নারী র‌্যাপার
দক্ষিণ কোরীয় নৃত্য সঙ্গীতজ্ঞ
দক্ষিণ কোরীয় নারী আইডল
২১শ শতাব্দীর দক্ষিণ কোরীয় গায়িকা
ইন্টারস্কোপ রেকর্ডসের শিল্পী
দক্ষিণ কোরিয়ার জাপানি ভাষার সঙ্গীতশিল্পী
দক্ষিণ কোরিয়ার ইংরেজি ভাষার সঙ্গীতশিল্পী
নিউজিল্যান্ডে দক্ষিণ কোরীয় প্রবাসী
ব্ল্যাকপিঙ্ক সদস্য
ডান্স-পপ সঙ্গীতজ্ঞ